19.11 . 2020 Webcafe Докато Доналд Тръмп продължава да оспорва резултатите от президентските избори в САЩ , шансовете му за това да обърне нещата в своя полза стремително намаляват . Изборният процес в страната е свързан с много конкретни крайни срокове , които чисто законово могат да подпечатат победата на неговия опонент - демократа Джо Байдън . Американските щати имат крайни срокове да удостоверят резултатите от вота няколко седмици след неговия край , като този процес се случва поетапно до 14 декември . Това е датата , на която официално се свиква Избирателната колегия , която трябва да потвърди кой ще е следващият президент на САЩ . Именно тази продължителност на потвърждаването на изборните резултати обаче представлява и последния шанс за маневри на Тръмп и неговия екип да хвърлят колкото се може повече съмнения върху истинността на вота , да оспорват изборни резултати и като цяло да блокират прехода от една президентска администрация към друга . Факт - дори сега шансовете на настоящия държавен глава да промени нещо и да измъкне победата изпод носа на Джо Байдън са минимални . " От техническа гледна точка няма особено значение дали президентът вдига врява относно резултатите от изборите , тъй като това не е напълно решен процес , докато не се извършат всички тези стъпки " , коментира пред FT Ръсел Райли , съпредседател на Центъра " Милър " за историята на президентската институция в САЩ . " По - важният въпрос в случая е , че това е нарушение на всички очаквания към президентската администрация , нарушение на стандартите на честната игра , които правят демокрацията възможна " , добави още той . Въпреки че гласуването приключи на 3 ноември , всеки щат в Америка има свои собствени изборни правила , които да гарантират сигурността на надлежното преброяване на бюлетините . Това най - често включва множество проверки на резултата . Освен това всеки щат има своя специфична законова рамка , която определя в какъв срок трябва да се излезе с категоричен и официален резултат . В Джорджия крайният срок за сертифициране на резултатите е 20 ноември . След приключване на първоначалното преброяване на бюлетините , щатът започва ръчно преброяване на всяка подадена бюлетина за президентския вот като част от мащабен одит на резултатите . Пенсилвания , където Тръмп и екипът му са завели по - голямата част от съдебните си дела , оспорващи резултати , крайният срок за обявяване на окончателен победител е 23 ноември . До тази дата всички окръзи трябва да са представили окончателния брой и разпределение на подадените гласове в изборите . В момента кампанията на Тръмп търси съдебно разпореждане , с което да попречи на щата да удостовери резултатите си . В редица щати , включително Джорджия , резултатите се удостоверяват от избрания щатски секретар , но процесът на някои места е по - специфичен , което предлага на настоящия президент възможност да пъхне прът в колата на преброителите . Така например в Мичиган удостоверяването на резултатите се извършва от специален съвет от четирима души , съставен от двама демократи и двама републиканци . Това в случая обаче увеличава перспективата да се стигне до задънена улица . Съветът има 20 - дневен прозорец до 23 ноември , за да завърши сертифицирането на резултатите с поне три от четири гласа . Обикновено в Мичиган това се случва още в първия ден на прозореца без усложнения , но тази година демократите се готвят за проблеми от страна на републиканците , блокиране и всякакви опити за забавяне на процеса . В потвърждение на тази възможност , бордът на преброителите на гласовете в окръг Уейн , в който попада и град Детройт , в момента е в застой при удостоверяването на резултатите . Заради твърдения за съмнения за нередности при вота във вторник следобед двамата републиканци в комисията отказват да признаят резултатите и така гласовете в комисията се разделиха на 2 - 2 . По - късно същия ден обаче републиканците обърнаха курса , като позволиха на преброителната комисия с единодушие да потвърди резултатите . Условието за това съгласие беше щатският секретар на Мичиган да проведе ревизия в онези окръзи , в които според тях има нередовни резултати . Според адвоката по изборно право към Демократическата партия в Мичиган Марк Бруър , съдът е категоричен , че членовете на борда по преброяване и сертифициране на гласовете от вота имат служебни задължения , което не им дава подобно право на волности и поставяне на условия . 1 декември ще е една от ключовите дати по пътя за обявяването на окончателен победител от президентските избори , като тогава ще стане ясен резултатът от няколко от основните " колебаещи се " щати , включително Невада и Уисконсин , където разликата между двамата кандидати е сравнително малка . Ако и там резултатите бъдат удостоверени без проблем ( или с малко проблеми ) , това ще затвори до голяма степен шансовете на Тръмп за избягване от поражението . Реално с всяко потвърждаване на резултатите щат по щат , за екипа на настоящия президент ще става все по - трудно да се противопоставя на началото на прехода от администрация към администрация , особено след момента , в който щатите , определящи мнозинството на Байдън в Избирателната колегия , удостоверят изхода от вота си . В този момент федералните закони изискват правителството да освободи преходни фондове за предаването на властта , след като резултатът от изборите вече е " очевиден " , като с това се цели да се намали напрежението около смяната на администрациите . Тръмп може да поиска повторно преброяване в щати , където маржът между него и Байдън е много близък . Такава възможност има в Уисконсин и Джорджия . От неговия екип обявиха в сряда , че ще поискат частично преброяване в две преобладаващо демократични окръзи в Уисконсин - Милуоки и Дейн , като за целта ще преведат 3 млн . долара , които да покрият разходите за това . Проблемът за настоящия държавен глава обаче идва оттам , че дори нещо там да се обърне , това по никакъв начин няма да промени крайния резултат . Според прогнозите на големите медии в САЩ Байдън има сериозна преднина в Избирателната колегия от 306 делегати срещу 232 делегати за Тръмп . Това означава , че дори да се случи нещо извънредно и Тръмп да измъкне победа в един или два щата , е почти невъзможно да достигне необходимото му мнозинство от гласове в Избирателната колегия . Именно тази реалност е причината експертите да смятат , че всички съдебни действия на Тръмп да нямат основателна надежда за успех . " Исковете в кампанията до момента не извеждат аргументи за промяна на достатъчно гласове в достатъчно щати , за да доведат до промяна в резултата в Избирателната колегия " , коментира един от адвокатите по изборно право на републиканците . Бившият адвокат на Белия дом по времето на Барак Обама и основател на безпартийната група за насърчаване на избирателната активност Protect Democracy Ян Басин подкрепя това мнение . " Тези избори дори не са с близки резултати " , коментира Басин .